11.03.2014.

**Atbildes uz ieinteresēto piegādātāju uzdotajiem jautājumiem**

**Jautājums:**

Lai neierobežotu vietējo sertificēto speciālistu iespēju piedalīties iepirkumā, ieinteresētais piegādātājs lūdz papildināt nolikuma 15.5.apakšpunktā noteikto kvalifikācijas prasību arMinistru kabineta 2009.gada 22.decembra noteikumu Nr. 1620 klasifikācijas kodu 123 (Vairumtirdzniecības un mazumtirdzniecības ēkas). Ņemot vērā to, ka atsevišķas vairumtirdzniecības un mazumtirdzniecības ēkas pēc būtības ir analogas Akadēmiskā centra ēkas konfigurācijai un ir pielīdzināmas kvalifikācijas prasībām.

**Atbilde:**

Pasūtītājs izvērtējot ieinteresētā piegādātāja lūgumu un pamatojoties uz būvējamās ēkas tehniskajiem rādītājiem (stāvu skaitu un apjomu, kas atbilst Ministru kabineta 01.04.1997. noteikumu Nr.112 252.punktā definētajiem ēku tehniskajiem rādītājiem), nolemj veikt šādus grozījumus konkursa nolikumā:

Konkursa nolikuma 15.1.apakšpunktu izteikt jaunā redakcijā: *Pretendenta piedāvātajam atbildīgajam būvuzraugam ir spēkā esošs sertifikāts ēku būvdarbu būvuzraudzībā un tas iepriekšējo 5 gadu periodā kā atbildīgais būvuzraugs (būvvaldē reģistrēts saistību raksts) vismaz 90% no visa kopējā būvniecības laika**ir veicis vismaz vienas publiskas ēkas jaunbūves būvdarbu uzraudzību, kur būvdarbu izpildes vērtība bez PVN ir vismaz 15 miljoni latu, tāpat minētās publiskās ēkas kopējam būvapjomam jābūt ne mazākam par 17 000 m2. Ar publisku ēku šī nolikuma punkta izpratnē tiks uzskatīta ēka, kas atbilst Ministru kabineta 2009.gada 22.decembra noteikumu Nr. 1620 klasifikācijas kodos 121, 122, 123 (ēkai ir vismaz seši virszemes stāvi un vismaz viens pazemes stāvs) un 126 noteiktās ēkas*.

Konkursa nolikuma 15.5.apakšpunktu izteikt jaunā redakcijā: „*Katram Nolikuma 15.2.1.-15.2.5.punktā minētajam**Pretendenta attiecīgās nozares sertificētajam būvuzraugam ir spēkā esošs sertifikāts attiecīgajā jomā un tas iepriekšējo 5 gadu periodā  ir veicis vismaz vienas publiskas ēkas jaunbūves attiecīgās nozares būvdarbu uzraudzību, kur būvdarbu izpildes kopējā vērtība bez PVN ir vismaz 15 miljoni latu, tāpat minētās publiskās ēkas kopējam būvapjomam ir jābūt ne mazākam par 17 000 m2. Ar publisku ēku šī nolikuma punkta izpratnē tiks uzskatīta ēka, kas atbilst Ministru kabineta 2009.gada 22. decembra noteikumu Nr. 1620 klasifikācijas kodos 121, 122, 123 (ēkai ir vismaz seši virszemes stāvi un vismaz viens pazemes stāvs) un 126 noteiktās ēkas*”.